Sopimus Euroopan perustuslaista - Pöytäkirjat ja liitteet - 34.Pöytäkirja Euroopan unionin toimielimiä ja elimiä koskevista siirtymämääräyksistä



Virallinen lehti nro 310 , 16/12/2004 s. 0382 - 0388



34. PÖYTÄKIRJA EUROOPAN UNIONIN TOIMIELIMIÄ JA ELIMIÄ KOSKEVISTA SIIRTYMÄMÄÄRÄYKSISTÄ KORKEAT SOPIMUSPUOLET, jotka KATSOVAT, että siirtyminen Euroopan perustuslaista tehdyllä sopimuksella perustettuun Euroopan unioniin sitä edeltäneistä Euroopan unionista tehdyllä sopimuksella perustetusta Euroopan unionista ja Euroopan yhteisöstä edellyttää siirtymämääräyksiä, joita sovelletaan siihen saakka, kunnes unionin perustuslain kaikki määräykset ja kaikki niiden soveltamisen edellyttämät säädökset ovat voimassa, OVAT SOPINEET seuraavista määräyksistä, jotka liitetään Euroopan perustuslaista tehtyyn sopimukseen ja Euroopan atomienergiayhteisön perustamissopimukseen: I OSASTO EUROOPAN PARLAMENTTIA KOSKEVAT MÄÄRÄYKSET 1 artikla 1. Eurooppa-neuvosto tekee unionin perustuslain I-20 artiklan 2 kohdan toisen alakohdan mukaisen eurooppapäätöksen Euroopan parlamentin kokoonpanosta hyvissä ajoin ennen vuonna 2009 pidettäviä Euroopan parlamentin vaaleja. 2. Vaalikautena 2004—2009 kustakin jäsenvaltiosta Euroopan parlamenttiin valittavien edustajien kokoonpano ja lukumäärä säilyvät samoina kuin ne ovat Euroopan perustuslaista tehdyn sopimuksen tullessa voimaan, joten edustajien määrä on seuraava: Belgia | 24 | Tšekki | 24 | Tanska | 14 | Saksa | 99 | Viro | 6 | Kreikka | 24 | Espanja | 54 | Ranska | 78 | Irlanti | 13 | Italia | 78 | Kypros | 6 | Latvia | 9 | Liettua | 13 | Luxemburg | 6 | Unkari | 24 | Malta | 5 | Alankomaat | 27 | Itävalta | 18 | Puola | 54 | Portugali | 24 | Slovenia | 7 | Slovakia | 14 | Suomi | 14 | Ruotsi | 19 | Yhdistynyt kuningaskunta | 78 | II OSASTO EUROOPPA-NEUVOSTOA JA NEUVOSTOA KOSKEVAT MÄÄRÄYKSET 2 artikla 1. Määräenemmistön määrittelyä Eurooppa-neuvostossa ja neuvostossa koskevan unionin perustuslain I-25 artiklan 1, 2 ja 3 kohdan määräykset tulevat voimaan 1 päivänä marraskuuta 2009 samana vuonna pidettävien Euroopan parlamentin vaalien jälkeen unionin perustuslain I-20 artiklan 2 kohdan mukaisesti. 2. Seuraavat määräykset ovat voimassa 31 päivään lokakuuta 2009, sanotun kuitenkaan rajoittamatta unionin perustuslain I-25 artiklan 4 kohdan soveltamista. Kun Eurooppa-neuvoston ja neuvoston ratkaisun edellytyksenä on määräenemmistö, jäsenten äänet painotetaan seuraavasti: Belgia | 12 | Tšekki | 12 | Tanska | 7 | Saksa | 29 | Viro | 4 | Kreikka | 12 | Espanja | 27 | Ranska | 29 | Irlanti | 7 | Italia | 29 | Kypros | 4 | Latvia | 4 | Liettua | 7 | Luxemburg | 4 | Unkari | 12 | Malta | 3 | Alankomaat | 13 | Itävalta | 10 | Puola | 27 | Portugali | 12 | Slovenia | 4 | Slovakia | 7 | Suomi | 7 | Ruotsi | 10 | Yhdistynyt kuningaskunta | 29 | Kun neuvoston ratkaisu on unionin perustuslain nojalla tehtävä komission ehdotuksesta, sen edellytyksenä on vähintään 232 puoltavaa ääntä, jotka edustavat jäsenten enemmistöä. Muissa tapauksissa ratkaisun edellytyksenä on vähintään 232 puoltavaa ääntä, jotka edustavat ainakin kahta kolmasosaa jäsenistä. Eurooppa-neuvoston tai neuvoston jäsen voi pyytää, että Eurooppa-neuvoston tai neuvoston antaessa säädöksen määräenemmistöllä tarkistetaan, että määräenemmistö edustaa vähintään 62:ta prosenttia unionin koko väestöstä. Jos osoittautuu, että tämä ehto ei täyty, kyseistä säädöstä ei anneta. 3. Jos unioniin liittyy myöhemmin uusia jäseniä, 2 kohdassa tarkoitettu vähimmäismäärä lasketaan siten, että ääninä ilmaistu määräenemmistöön tarvittava vähimmäismäärä ei ole suurempi kuin se, joka johtuu Euroopan unionin laajentumista koskevassa, Nizzan sopimuksen laatineen konferenssin päätösasiakirjaan sisältyvässä julistuksessa olevasta taulukosta. 4. Seuraavat määräenemmistön määrittelyä koskevat määräykset tulevat voimaan 1 päivänä marraskuuta 2009: - unionin perustuslain I-44 artiklan 3 kohdan kolmas, neljäs ja viides alakohta - unionin perustuslain I-59 artiklan 5 kohdan toinen ja kolmas alakohta - unionin perustuslain I-60 artiklan 4 kohdan toinen alakohta - unionin perustuslain III-179 artiklan 4 kohdan kolmas ja neljäs alakohta - unionin perustuslain III-184 artiklan 6 kohdan kolmas ja neljäs alakohta - unionin perustuslain III-184 artiklan 7 kohdan kolmas ja neljäs alakohta - unionin perustuslain III-194 artiklan 2 kohdan toinen ja kolmas alakohta - unionin perustuslain III-196 artiklan 3 kohdan toinen ja kolmas alakohta - unionin perustuslain III-197 artiklan 4 kohdan toinen ja kolmas alakohta - unionin perustuslain III-198 artiklan 2 kohdan kolmas alakohta - unionin perustuslain III-312 artiklan 3 kohdan kolmas ja neljäs alakohta - unionin perustuslain III-312 artiklan 4 kohdan kolmas ja neljäs alakohta - Yhdistyneen kuningaskunnan ja Irlannin asemasta rajavalvonta-, turvapaikka- ja maahanmuuttopolitiikan osalta samoin kuin yksityisoikeuden alalla tehtävän oikeudellisen yhteistyön ja poliisiyhteistyön osalta tehdyn pöytäkirjan 1 artiklan toinen, kolmas ja neljäs alakohta sekä 3 artiklan 1 kohdan toinen, kolmas ja neljäs alakohta; - Tanskan asemasta tehdyn pöytäkirjan 1 artiklan toinen, kolmas ja neljäs sekä 5 artiklan kolmas, neljäs ja viides kohta sekä tämän pöytäkirjan liitteen 1 artiklan toinen, kolmas ja neljäs kohta. Kun kaikki neuvoston jäsenet eivät osallistu äänestykseen, eli ensimmäisessä alakohdassa luetelluissa artikloissa tarkoitetuissa tapauksissa, määräenemmistöllä tarkoitetaan 31 päivään lokakuuta 2009 asti yhtä suurta osuutta kyseisten neuvoston jäsenten painotetuista äänistä ja yhtä suurta osuutta kyseisten jäsenten määrästä sekä tarvittaessa yhtä suurta prosentuaalista osuutta asianomaisten jäsenvaltioiden väestöstä kuin 2 kohdassa on määrätty. 3 artikla Unionin perustuslain I-24 artiklan 4 kohdassa tarkoitetun eurooppapäätöksen voimaantuloon asti neuvosto voi kokoontua I-24 artiklan 2 ja 3 kohdassa tarkoitetuissa kokoonpanoissa sekä muissa kokoonpanoissa, joita koskeva luettelo vahvistetaan eurooppapäätöksessä, jonka yleisten asioiden neuvosto tekee yksinkertaisella enemmistöllä. III OSASTO KOMISSIOTA JA UNIONIN ULKOASIAINMINISTERIÄ KOSKEVAT MÄÄRÄYKSET 4 artikla Euroopan perustuslaista tehdyn sopimuksen voimaantulopäivänä virassa olevat komission jäsenet pysyvät virassaan toimikautensa loppuun. Komission jäsenen, jolla on sama kansalaisuus kuin unionin ulkoasiainministerillä, toimikausi päättyy kuitenkin päivänä, jona unionin ulkoasiainministeri nimitetään. IV OSASTO YHTEISEN ULKO- JA TURVALLISUUSPOLITIIKAN KORKEANA EDUSTAJANA TOIMIVAA NEUVOSTON PÄÄSIHTEERIÄ JA NEUVOSTON VARAPÄÄSIHTEERIÄ KOSKEVAT MÄÄRÄYKSET 5 artikla Yhteisen ulko- ja turvallisuuspolitiikan korkeana edustajana toimivan neuvoston pääsihteerin ja neuvoston varapääsihteerin toimikausi päättyy Euroopan perustuslaista tehdyn sopimuksen voimaantulopäivänä. Neuvosto nimittää pääsihteerin unionin perustuslain III-344 artiklan 2 kohdan mukaisesti. V OSASTO NEUVOA-ANTAVIA ELIMIÄ KOSKEVAT MÄÄRÄYKSET 6 artikla Unionin perustuslain III-386 artiklassa tarkoitetun eurooppapäätöksen voimaantuloon saakka alueiden komitean jäsenmäärä jakautuu seuraavasti: Belgia | 12 | Tšekki | 12 | Tanska | 9 | Saksa | 24 | Viro | 7 | Kreikka | 12 | Espanja | 21 | Ranska | 24 | Irlanti | 9 | Italia | 24 | Kypros | 6 | Latvia | 7 | Liettua | 9 | Luxemburg | 6 | Unkari | 12 | Malta | 5 | Alankomaat | 12 | Itävalta | 12 | Puola | 21 | Portugali | 12 | Slovenia | 7 | Slovakia | 9 | Suomi | 9 | Ruotsi | 12 | Yhdistynyt kuningaskunta | 24 | 7 artikla Unionin perustuslain III-389 artiklassa tarkoitetun eurooppapäätöksen voimaantuloon saakka talous- ja sosiaalikomitean jäsenmäärä jakautuu seuraavasti: Belgia | 12 | Tšekki | 12 | Tanska | 9 | Saksa | 24 | Viro | 7 | Kreikka | 12 | Espanja | 21 | Ranska | 24 | Irlanti | 9 | Italia | 24 | Kypros | 6 | Latvia | 7 | Liettua | 9 | Luxemburg | 6 | Unkari | 12 | Malta | 5 | Alankomaat | 12 | Itävalta | 12 | Puola | 21 | Portugali | 12 | Slovenia | 7 | Slovakia | 9 | Suomi | 9 | Ruotsi | 12 | Yhdistynyt kuningaskunta | 24 | --------------------------------------------------